གང་འདོད་པའི་དོན་རྗེས་སུ
རྗེས་སུ་སྒྲུབ་
པར་བྱེད་ཅིང་། ཟླ་བ་གཅིག་གི་ནང་དུ་འོང་བར་འགྱུར་རོ། །དེ་འོང་བར་མ་གྱུར་པ་དེ་བཞིན་དུ་
སྦྱིན་བསྲེགས་བྱས་ཏེ། གོང་མའི་ཡམ་ཤིང་གིས་མེ་སྦར་ལ། མར་དང་སྐེ་ཚེ་སྦྱིན་སྲེག་བྱས་ན།
ངེས་པ་རིམ་གྱིས་ཟིན་པར་མཉེས་ཤིང་གདུངས་པ། ཆང་བུར་བཅིང་བའི་ལུས་ཀྱིས་འོང་བར་
འགྱུར་རོ། །ཐབས་ཀྱི་ཐུན་མོང་གི་སྦྱིན་སྲེག་ཡིན་ནོ། །འདིར་སྦྱིན་སྲེག་གི་ཆོ་ག་འདི་ཡིན་ཏེ།
386

༄༅། །བྱ་བ་སྤྱིའི་སྒྲུབ་ཐབས་དམ་ཚིག་གསུམ་བཀོད་ཀྱི་རྒྱུད་བཞུགས་སོ།
རྫས་ཀྱི་ཆེད་དུ་ནི་ཤིང་ཆེན་དང་། མ་དུ་ཀ་དང་ཨ་མྲ་ལ་སོགས་པས་སོ། །དེ་བཞིན་དུ་འབྲས་བུ་
དང་བཅས་པའི་ཚེར་མ་ཅན་གྱི་ཤིང་གིས། ཡམ་ཤིང་གིས་ཀྱང་སྦྱིན་བསྲེག་བྱའོ། །ཞོ་དང་སྦྲང་
རྩི་དང་། འབྲས་ས་ལུའི་ཟན་གྱི་ཆང་བུའམ། སྦྲང་རྩི་དང་མར་དང་འབྲས་དང་། སྦྲང་དང་མར་
ལ་སོགས་པས་ཆོ་ག་བཞིན་སྦྱིན་བསྲེག་བྱའོ། །བྱང་ཆུབ་ཀྱི་ཤིང་དྲུང་དུ་མཆོད་རྟེན་དང་། རས་
བྲིས་ཀྱི་སྐུ་གཟུགས་ཀྱི་མདུན་དུ་དབང་དུ་བྱ་བའི་སྦྱིན་སྲེག་གི་ཆོ་ག་ནི།
པྲི་ཡཾ་ཀའི་སྲེག་རྫས་
ལ་སོགས་པའམ། མེ་ཏོག་དྲི་ཞིམ་པོའི་ཤིང་ལ་སོགས་པའི་ཡམ་ཤིང་གིས་ཀྱང་དེར་སྦྱིན་བསྲེག་
བྱའོ། །ཨ་ཏི་མུག་ཏིའི་སྦྱིན་སྲེག་རྫས་ནི་ཞོ་ལ་སྦགས་པ་བསྲེག་པས་སོ། །པྲི་ཡཾ་ཀའི་སྲེག་རྫས་
ནི་ཞོ་དང་མར་ལ་སྦགས་པ་བསྲེག་པས་སོ། །ཚ་དང་ཏིལ་གྱི་ཆང་བུའམ། ཚ་དང་མར་གྱི་ཆང་
བུའམ། ཚ་དང་ཁྲག་གི་ཆང་བུས་ཀྱང་རུང་སྟེ། གལ་ཏེ་དབང་དུ་མ་གྱུར་ན། དེ་དག་གི་སྦྱིན་
བསྲེག་བྱའོ། །མ་དུ་རི་ཀ་དང་། ཏིལ་སྲེག་པའི་སྦྱིན་སྲེག་གིས་ནི་དགའ་བ་ཆེན་པོར་བྱེད་པའོ། །
སོ་བ་དང་མར་བསྲེས་པ་དང་། ཚ་བའི་མར་དང་སྦགས་པས་པོ་སོན་ཆའི་ཚེར་མས་ནི་ཤ་ལ་
སོགས་པ་བདུག་པ་རྣམས་ལའོ། །ཀླུའི་འོ་མ་དང་སྐེ་ཚེས་ནི་གནོད་སྦྱིན་དགུག་པ་ལའོ། །འབྲས་
བུ་བསྲེག་པས་ཀྱང་རུང་ངོ་། །སྐྱེད་མོས་ཚལ་ལ་སོགས་པ་གནས་དབེན་ཞིང་། ཉམས་དགའ་
བར་མེ་ཏོག་གི་སྦྱིན་བླུགས་ཀྱི་སྲེག་རྫས་བྱས་ཏེ། འོན་ཀྱང་ཀླུང་གི་རྒྱུནལ་དབུལ་བར་བྱའོ། །
དེ་ལ་དོན་འདོད་པས་ནི་ཆུ་ཀླུང་གི་ནང་དུ་འདུག་ལ། ཨུཏྤལ་དང་ཀུ་མུ་ཏ་དང་། པདྨ་དང་། ཀ་
ར་ད་དང་། ཀ་ཤོ་ཀ་དང་། བུན་ཌ་རི་ཀ་དང་། ཙམ་པ་ཀ་ལ་སོགས་པའི་མེ་ཏོག་གསུམ་ནས་
བརྩམས་ནས་ཅི་ཙམ་འབྱོར་པ་བཤམས་ནས། ཀླུང་གི་ཆུའི་ནང་དུ་འདུག་ནས། ཉི་མ་གསུམ་
ཡན་ཆད་ཅི་ཙམ་འདོད་པར་རང་གི་འབྱོར་པ་དང་མཐུན་པར་རམ། བརྩོན་འགྲུས་དང་རྗེས་སུ་
མཐུན་པར་ཆོ་ག་བཞིན་བསྒྲུབ་པ་བྱས་ན། འབྲས་བུ་དོན་ཡོད་པར་འགྱུར་རོ། །མཆོད་རྟེན་དང་
387

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སྐུ་གཟུགས་དང་རས་བྲིས་དང་། དམ་པའི་ཆོས་ཀྱི་གླེགས་བམ་ལ་སོགས་པའམ། གཞན་ཡང་
རུང་། དེ་དག་གི་དོན་དུ་མེ་ཏོག་ལ་སོགས་པ་དབུལ་བར་བྱའོ། །དབང་དུ་བྱ་བའི་ཕྱིར་ནི། མ་ཏི་
ཡན་ཏཾ་ཀ་དང་། ཛ་ཏི་ཥ་མ་ལི་ཀ་དང་། པྲི་ཡཾ་ཀ་ལ་སོགས་པའི་ཆུའི་ནང་དུ་འདུག་ནས། བརྒྱ་
ཡན་ཆད་ཉི་མ་ལྔ་ཡན་ཆད་བྱ་ཞིང་དབུལ་བར་བྱའོ།
།དེ་བཞིན་དུ་མཆོད་རྟེན་སྐུ་གཟུགས་དང་།
རས་བྲིས་དང་། གླེགས་བམ་ཡང་རུང་ཕུལ་ན་རྒྱལ་བོ་ལ་སོགས་པ་ངེས་པར་དབང་དུ་འགྱུར་རོ། །
ནད་ཞི་བའི་དོན་དུ་སྦྱིན་སྲེག་ནི་འདི་ལྟ་སྟེ། སྨན་གྱི་ཤིང་གི་ཡམ་ཤིང་དང་། སྐྱུ་རུ་ར་ལ་སོགས་
པ་དང་། འབྲས་བུ་ཁ་བ་དང་། ནིམ་པ་ལ་སོགས་པའི་སྲེག་རྫས་ཀྱིས་སྦྱིན་བསྲེག་བྱའོ། །བླ་
གབ་མེད་པའི་གནས་སུ་མཆོད་རྟེན་ལ་སོགས་པ་ལ། ཆུའི་མེ་ཏོག་དང་། ལོ་མ་དང་། དགོན་
པའི་མེ་ཏོག་ཉིན་བདུན་ཡན་ཆད་ཅི་ཙམ་ནུས་པར་ཆོ་ག་བཞིན་མཆོད་པ་བྱས་ན། ངེས་པར་ནད་
མེད་པ་དང་། དབང་དུ་བྱ་བ་དང་བཅས་པ་བྱེད་པར་འགྱུར་རོ། །གདོན་ཞི་བ་ལ་ནི་ཏིལ་མར་
དང་། རང་སྐྱུར་སྟེགས་པའི་རྒྱལ་བོའི་ཡུངས་དཀར་སྦྱིན་སྲེག་གིས་སོ། །འབྱུང་བོ་དང་ཤ་ཟ་
དང་སྲིན་པོ་ལ་སོགས་པ་སེལ་བར་འདོད་པ་ལ། ཐལ་བ་ལ་སོགས་པ་ལ་དེ་དག་གི་གཟུགས་
བརྙན་བྲིས་ཏེ། སྔགས་དེ་དག་ཆེ་གེ་བསྐྲད་པར་མཛོད་ཅིག་ཅེས་པ་ལ་སོགས་ཚིག་བཟླས་ན།
འབྲོས་པར་འགྱུར་ཞིང་བརྡེག་པ་དང་གཅད་པ་དང་བཅིང་བ་ཡང་བྱེད་དོ། །བདག་སྲུང་བ་ལ་
སྔགས་དེ་དག་བདག་སྲུང་བར་མཛོད་ཅིག་ཅེས་པའི་སྐུལ་ཚིག་ཅན་ལན་གསུམ་བརྗོད་པས་སོ། །
གཞན་སྲུང་བ་ལ་ནི་སྔགས་དེ་དག་ཆེ་གེ་སྲུང་བ་མཛོད་ཅིག་ཅེས་པའི་སྐུལ་ཚིག་ཅན་བཟླས་པ་
ལན་ལྔ་བྱས་པས་འཇུག་པར་འགྱུར་རོ། །སྲུང་བ་ལ་སོགས་གང་དག་ལ་ནི། སྔགས་དེ་དག་ཆེ་གེ་
བཅིང་བར་མཛོད་ཅིག་ཅེས་པའི་སྐུལ་ཚིག་ཅན་བཟླས་པའི་འདུད་པས་བཅིང་བ་
ེང་བ་དང་ཆུ་དང་
ཡུངས་དཀར་ལ་བཟླས་པས་ཀྱང་གདབ་པ་དང་། ས་དང་མཚོན་དང་ཕྱག་རྒྱ་ལ་སྔགས་དེ་དག་
388

༄༅། །བྱ་བ་སྤྱིའི་སྒྲུབ་ཐབས་དམ་ཚིག བཀོད་ཀྱི་རྒྱུད་བཞུགས་སོ། །
བཟླས་པས་གདབ་པ་དང་གདག་པ་བྱ་ཞིང་། ཡིད་ཀྱི་དཀྱིལ་འཁོར་དུ་བཟླས་པས་ཀྱང་འཆིང་
བར་བྱེད་དོ། །དེ་བཞིན་དུ་བསྐྲད་པ་ལ་ནི་ཐལ་མོ་གདབ་པར་བྱ་ཞིང་བཅིང་བ་ལ་སྔགས་དེ་དག་
བཟླས་པའི་འདུད་པའི་བཅིང་བར་བྱ་ཞིང་།
འདོད་པ་བསྒྲུབ་པ་ལ་ནི་སྔགས་དེ་དག་ཆེ་གེ་མོ་
དབང་དུ་མཛོད་ཅིག་ཅེས་སྐུལ་ཚིག་ཅན་བཟླས་པས་ཀྱང་དབང་དུ་བྱེད་ཅིང་འགུགས་སོ། །ཕུར་
བུ་དང་། སྔགས་འདུད་དང་། ཆུ་ལ་བཏབ་པས་ཀྱང་ཐམས་ཅད་བྱེད་དོ། །མདོར་ན་ཡིད་ལ་
བསམས་ནས་བཟླས་པ་བྱས་ན་ཐམས་ཅད་དོན་ཡོད་པར་བྱེད་དོ། །རང་བཞིན་དུ་གནས་པའི་ལྷ་
ལ་སོགས་པ་དབབ་པར་འདོད་ན། དཀྱིལ་འཁོར་མེ་ཏོག་སིལ་མ་བཀྲམ་པ་ལ་བསྒྲུབ་བྱ་བཞག་
ནས་སྔགས་དེ་དག་ཆེ་གེ་དབང་དུ་མཛོད་ཅིག་ཅེས་པའི་སྐུལ་ཚིག་ཅན་བཟླས་པ་ཙན་དནདང་།
ཨཀ་རུ་དང་བདུག་སྤོས་ཀྱིས་བདུག་པར་བྱའོ། །གདོན་གྱིས་ཟིན་པ་ལ་ལྷ་དབབ་པར་བྱེད་ན།
ཨུ་ཤི་ར་དང་། མར་གྱི་བདུག་སྤོས་ཀྱིས་ཏེ། བདུག་སྤོས་ཐམས་ཅད་ཀྱི་མར་དང་པི་ཐི་ཀ་ལ་
སོགས་པ་ལས་སྦྱར་བར་བྱའོ། །རིམས་ཉིན་བཞི་བ་ལ་སོགས་པའི་རིམས་ཞི་བར་བྱེད་པའོ། །ཏིལ་
མར་དང་བསྲེས་པའི་སྤོས་དཀར་ལ་སོགས་པའི་བདུག་སྤོས་ཐམས་ཅད་ཀྱིས་སོ། །ལྕགས་ལས་
བྱས་པའི་ཕུར་བུས་བདུག་པ་ཅན་སྲིན་པོ་དང་། ལྷ་མ་ཡིན་ལ་སོགས་པས་སྔགས་དེ་དག་གམ་
ཀི་ལ་ཡའི་སྔགས་བཟླས་པའི་ཕུར་བུས་འདེབས་སོ། །གནོད་སྦྱིན་ལ་ནི་འོ་མ་ཅན་གྱི་ཕུར་བུས་
སོ། །ཀླུ་ལ་ནི་ནིམ་པའི་ཤིང་ལས་བྱས་པས་སོ། །རིག་པ་འཛིན་པ་ལ་ནི་ཤི་རི་ཁན་དྷ་ལས་བྱས་
པས་སོ། །ལྷ་ལ་ནི་ཙན་དན་དམར་བོ་ལས་བྱས་པའི་ཕུར་བུས་སམ། ཇི་ལྟར་འདོད་པས་ལན་ཉི་
ཤུ་རྩ་གཅིག་གི་བར་དུ་བཟླས་ལ། གཟུགས་བརྙན་གྱི་གནས་སུ་གང་ཡིན་པར་དེར་གདབ་པར་
བྱའོ། །བཏབ་ནས་ཁྲོས་པས་གནས་དེ་ཉིད་དུ་དྲག་པོའི་མཚན་མ་ཅུང་ཞིག་བྱུང་བར་གྱུར་གྱི་
བར་དུ་བཟླས་པ་བྱ་ཞིང་། སྲེད་པ་མེད་པའི་དྲག་ཏུ་ཁྲོས་པས་ཕྱིར་རྒོལ་བའི་ཕུར་བུས་གདབ་
གང
389

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
1
བོ། །བསྟན་པ་ལ་སྡང་བའི་སེམས་ཅན་རྣམས་ཀྱང་ཕུར་བུས་གདབ་བོ། །ཡང་ཕུར་བུས་རྒྱལ་བོ་
བདུག་པ་ཅན་གྱི་དཔུང་ཕུར་བུས་གདབ་པར་འགྱུར་རོ། །རྒྱལ་བོ་ཕུར་བུས་གདབ་པ་ལ་ནི། ཙམ་
པ་ཀའི་ཤིང་ལས་བྱས་པའི་ཕུར་བུས་ནི། རྒྱལ་བོ་ཕུར་བུས་གདབ་པར་འགྱུར་རོ། །མིའི་རུས་པ་
ལས་བྱས་པའི་ཕུར་བུས་ནི་བགེགས་ཕུར་བུས་གདབ་བོ། །རུས་པ་ལས་བྱས་པ་དང་། ལྕགས་
ལས་བྱས་པ་དང་། སེང་ལྡེང་ལས་བྱས་པ་དང་། འོད་མ་ལས་བྱས་པའི་ཕུར་བུས་ཀྱང་བདུག་པ་
ཅན་ཐམས་ཅད་ལ་གདབ་པར་བྱའོ། །ཐ་ན་དམིགས་པ་ལྟར་བྱས་པས་ཀྱང་། རྡོ་རྗེའི་རང་བཞིན་
གྱི་ཕུར་བུས་གདབ་པར་འགྱུར་རོ། །བཅིངས་པ་ལ་ནི་རྩའི་འདབ་མ་ལ་སྔགས་དེ་དག་ཆེ་གེ་
དབང་དུ་མཛོད་ཅིག་ཅེས་སྐུལ་ཚིག་ཅན། ལན་གསུམ་བརྗོད་པས་ཀྱང་བརྒྱ་བྱིན་ཡང་འཆི་བར་
བྱེད་དོ། །བཅད་པས་གྲོལ་བར་འགྱུར་ལ། གལ་ཏེ་རྣལ་འབྱོར་བརྟན་པས་རབ་ཏུ་སྦྱར་ནས་
ཚངས་པ་ལ་སོགས་པ། རང་ཉིད་ཀྱི་ལག་ན་རྡོ་རྗེ་སྟོབས་པོ་ཆེས། བཅིངས་པར་བསམས་ན་
བཅིང་འགྱུར་ལ། གྲོལ་བར་གྱུར་ཅིག་ཅེས་བསམས་ན་གྲོལ་བར་འགྱུར་རོ། །དེ་ལྟར་ན་ཡང་
འདིར། སེམས་ལ་དམ་པ་ཡང་འགྲུབ་པར་འགྱུར་ཞིང་དམ་ཚིག་དབང་བར་ཡང་འགྱུར་རོ། །
ཡུངས་དཀར་དང་འབྲས་བཏགས་པ་ལ། ཏིག་ཏ་དང་ཚ་བསྲེས་པ། ལྕགས་སྒྲོག་གམ། རྡོ་
རྗེའམ། མདུང་ངམ་རྡོ་རྗེའི་དཀྱིལ་འཁོར་རམ། རྡོ་རྗེ་ཞགས་པའི་ཕྱག་རྒྱ་བྱས་ནས། དུར་ཁྲོད་
དུ་རེངས་པའི་སྦྱིན་སྲེག་བྱས་ན། འཆི་བ་ཆེན་པོས་བཅིངས་པར་འགྱུར་རོ། །ཡང་ན་ནིམ་པའི་ལོ་
མ་དང་། ནིམ་པ་ལྷན་ཅིག་བཏགས་ནས་རེངས་པའི་སྦྱིན་བསྲེགས་བྱས་ནས་དེ་བཞིནདུ་འཆིང་
ངོ་། །མོན་སྲན་གྲེའུ་དང་། སྐེ་ཚེ་དང་། སྐྱུར་དང་ལྷན་ཅིག་བཏགས་ནས། ཕྱག་རྒྱ་བྱས་ལ། དུར་
ཁྲོད་དུ་རེངས་པའི་སྦྱིན་བསྲེགས་བྱས་ན་འཆིང་བར་འགྱུར་རོ། །མངོན་སྤྱོད་ནི་འདི་ལྟར་འབྱུང་
སྟེ། གཞན་ཡང་དུར་ཁྲོད་ཀྱི་ཤིང་ཏོག་དང་བཅས་པ་དང་། ཚ་དང་བཅས་པའི་ཡམ་ཤིང་གིས།
390

༄༅། །བྱ་བ་སྤྱིའི་སྒྲུབ་ཐབས་དམ་ཚིག་གསུམ་བཀོད་ཀྱི་རྒྱུད་བཞུགས་སོ། །
དུར་ཁྲོད་དམ་ཁང་བ་སྟོང་བ་དང་། སྐྱེད་མོའི་ཚལ་རྙིང་བ་དང་། ས་སྲོད་ཀྱི་ཕྱོགས་ཀྱི་ཁྲོས་
པས་ནིམ་པ་ལས་རྡོ་རྗེའི་རྣམ་པ་ལྟ་བུར་བྱས་ལ་སྔགས་དེ་དག་ཆེ་གེ་གསད་པར་མཛོད་ཅིག་
ཅེས་པའི་སྐུལ་ཚིག་ཅན་བཟླས་ལ། དེ་ནས་རུས་པའི་ཕྱེ་མ། རང་གི་ཁྲག་དང་བསྲེས་པས་རྟག་
པའི་སྦྱིན་བསྲེགས་བྱས་ན། ཉི་མ་དགུས་ངེས་པར་འཆི་བར་འགྱུར་རོ། །ཡང་ནཤ་ཆེན་པོ་དང་
བཅས་པས་རེངས་པའི་སྦྱིན་བསྲེག་བྱའོ། །ཡང་ན་ཉའི་ཞག་དང་བསྲེས་པའི་རེངས་པའི་སྦྱིན་
བསྲེག་བྱའོ། །ཡང་ན་ཏིལ་མར་ལས་བཏགས་པའི་གླང་གི་ཤས་སོ། །ཡང་ན་ཀེ་ལ་ཤའི་ཐལ་བ་
དང་། རྟའི་ཁྲག་དང་སྐེ་ཚེས་སོ། །ཡང་ན་ཁྲའི་སྒྲོ་ལ་སོགས་པ་ཏིལ་མར་ལ་བསྲེས་པའི་སྒྲོ་ཐམས་
ཅད་ཀྱིས་སོ། །ཡང་ན་རང་གི་ཁྲག་དང་བསྲེས་པའི་ཐལ་བས་སོ། །ཡང་ན་ཨ་ཀར་ཤའི་འབྲས་བུ་
མར་ལ་བསྲེས་པས་སོ། ཡང་ན་དུག་དང་ཁྲག་གིས་སོ། །ཡང་ན་ཚ་དང་ཁྲག་གིས་སོ། །ཡང་ན་
ཡུངས་དཀར་དང་ཁྲག་གིས་སོ། །ཡང་ན་བ་ལང་གི་ཤ་དང་ཚ་དང་ཁྲག་གིས་བསྲེས་པའི་རེངས་
པའི་སྦྱིན་སྲེག་ཁྲོ་བ་དང་བཅས་པས་སོ། །ཉི་མ་དགུ་བྱས་པས་ངེས་པར་འཆི་བར་འགྱུར་རོ། །
ཡང་ན་དུར་ཁྲོད་དུ་ཟངས་ལས་བྱས་པའམ་ལྕགས་ལས་བྱས་པའི་སྣོད་ཏིལ་མར་གྱིས་བཀང་ནས་
བསྒོས་པ་ལ་སྔར་གྱི་རྫས་དེ་དག་ཉིད་དམ། སྐྱུར་ལ་བསྲེས་པའམ། མར་དང་ཏིལ་མར་དང་།
འགྱུར་བྱེད་ལ་བསྲེ་བ་བཙོ་བར་བྱ་ཞིང་། གང་སྔར་གྱི་བཙོ་བ་རྣམས་བསལ་ལ། གཞན་དོན་བཙོ་
བར་བྱ་སྟེ། བརྒྱ་ཡན་ཆད་ཅི་ཙམ་འདོད་པ་སྦྱིན་བསྲེག་བྱའོ། །ཁྲའི་སྒྲོ་དང་ཐལ་བ་བསྲེས་པ་
ཁྲག་དང་བཏགས་པས་སྲེག་བླུགས་བྱའོ། །གཞན་ཡང་ཞི་བའི་ཆོ་གས་མར་གྱི་སྲེག་བླུགས་ཀྱིས་
ཞི་བར་འགྱུར་རོ། །ཁྲུས་བྱས་པས་སམ། སྐུད་པ་བཅིངས་པས་ཀྱང་རུང་ངོ་། །གདུག་པ་ཚར་
གཅོད་པའི་ལས་འདི་དག་གིས་ངེས་པར་གདག་པ་ཅན་འཆིང་བར་འགྱུར་རོ། །གང་ཡང་ཀླུ་
གདུག་པ་ཅན་ཞི་བར་བྱ་བའི་ཕྱིར། ཀླུའི་གནས་ཀྱི་རྩ་བར་དེ་ལྟར་བྱས་ནས་དེ་ཉིད་དུ་ཞུགས་
".
391

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ནས་c
འཆིང་བར་འགྱུར་རོ། །གང་ལྷ་གདུག་པ་ཅན་བསྟན་པ་གནོད་པར་བྱེད་པའམ། སེམས་
ཅན་མང་བོ་ལ་གནོད་པ་བྱེད་པ་དང་། རིག་འཛིན་གདུག་པ་ཅན་རྫས་འཕྲོག་པར་བྱེད་པའམ།
གང་ཡང་གནོད་སྦྱིན་གདུག་པ་ཅན་དང་། གང་ཡང་སྲིན་པོ་གདུག་པ་ཅན་དང་། རྒྱལ་བོའམ་
རྒྱལ་བོའི་བློན་པོའམ། རྒྱལ་བོའི་སྐྱེས་བུའམ། ཕནཔ་མ་ཡིན་པ་བྱེད་པ་དེ་རྣམས་ཞི་བར་བྱ་
བའི་ཕྱིར་ཁྲོ་བ་དང་བཅས་པས་མངོན་སྤྱོད་བྱ་ཞིང་། བསྟན་པ་ལ་ཕན་པར་བྱ་བའི་དོན་དང་།
སེམས་ཅན་མང་བོའི་དོན་མཐོང་ནས། དོན་ཡོད་པ་གྲུབ་པའི་སྔགས་འདིས་སྦྱར་བར་བྱའི།
དཀྱིལ་འཁོར་གཞན་ནས་བསྟན་པའི་སྔགས་རྣམས་ཀྱིས་ནི་མངོན་སྤྱོད་ཀྱི་ལས་མི་བྱའོ། །དོན་
ཆུང་ངུ་ལ་ཡང་མི་བྱའོ། །མི་ངེས་པ་ཞི་བར་འདོད་ན་སྦྲང་རྩི་དང་། མར་ལས་བཏགས་པའི་ཤ་
ཆེན་དབང་ཕྱུག་ཆེན་པོའི་གནས་སུ། ནིམ་པའི་ཤིང་གིས་བཙོས་པའི་སྦྱིན་བསྲེགས་བྱས་པའམ།
དེ་བཞིན་དུ་སྲུང་བའི་ཆོ་ག་བྱས་ནས། ཕུར་བུས་གཟུགས་བརྙན་ལ་གདབ་ཅིང་ཞག་བདུན་གྱིས་
དབང་ཕྱུག་ཆེན་པོའི་གཡས་ཕྱོགས་སུ་བརྟེན་ནས། སྔགས་དེ་དག་མི་ངེས་ཞི་བར་མཛོད་ཅིག་
ཅེས་པའི་སྐུལ་ཚིག་ཅན། ཕུར་བུ་གདབ་ཅིང་བརྒྱ་བཟླས་པར་བྱའོ། །ཡང་ན་ལམ་གྱི་བཞི་
མདོར་ལྕགས་ཀྱི་རྡོ་རྗེ་བཟུང་ནས་ཆོ་ག་བཞིན་བཟླས་པ་བྱས་ན་མི་ངེས་པར་རབ་ཏུ་ཞི་བར་
འགྱུར་རོ། །ཆར་འབབ་པར་འདོད་ན་ཀླུང་གི་རྒྱུན་འབབ་པ་ལ་སྔགས་དེ་དག་ཆར་དབབ་པར་
མཛོད་ཅིག་ཅེས་བཟླས་པའི་མེ་ཏོག་གིས་ཆུའི་སྦྱིན་སྲེག་བྱས་ན་ཆར་འབེབས་པར་བྱེད་དོ།
དཔལ་དེ་ཁོ་ན་ཉིད་འདུས་པ་ལས། དམ་ཚིག་གསུམ་བཀོད་ཀྱི་མན་ངག་རིམ་པར་ཕྱེ་བ་སྟེ།
བཅུ་གཅིག་པའོ། །དཔལ་དེ་ཁོ་ན་ཉིད་འདུས་པའི་རྒྱ་མཚོ་ཆེན་པོ་ལས། དམ་ཚིག་གསུམ་
བཀོད་ཀྱི་རྒྱུད་རིན་པོ་ཆེའི་གླིང་ལག་སྟེ། གཉིས་པ་རྫོགས་སོ།། །།
392

།བྱ་བ་སྤྱིའི་སྒྲུབ་ཐབས་དམ་ཚིག་གསུམ་བཀོད་ཀྱི་རྒྱུད་བཞུགས་སོ། །
རཱཨུཏྟོ